अमर सिंह (राजनेता)

अमर सिंह (जन्म 27 जनवरी 1956 — मृत्यु 1 अगस्त 2020) एक भारतीय राजनीतिज्ञ थे जो उत्तर प्रदेश से और समाजवादी पार्टी के नेताओं में से एक थे। वे अपने हिन्दी ज्ञान और राजनैतिक सम्बंधों  भी जाने जाते थे। इन पर भ्रष्टाचार के विभिन्न मामले लम्बित थे जो इन्हें व्यापक रूप से अलोकप्रिय भी बनाते थे। वो समाजवादी पार्टी के महासचिव व भारतीय संसद के उपरी सदन राज्य सभा के सदस्य रह चुके हैं। 6 जनवरी 2010 को, इन्होंने समाजवादी पार्टी के सभी पदों से त्यागपत्र दे दिया। इसके बाद पार्टी प्रमुख मुलायम सिंह यादव ने उन्हें 2 फ़रवरी 2010 को पार्टी से निष्कासित कर दिया। वर्ष 2011 में इनका कुछ समय न्यायिक हिरासत में भी बीता। अन्ततः इन्होंने राजनीति से सन्यास ले लिया। घोषणा करते हुए इन्होंने कहा- "मैं अपनी पत्नी और अपने परिवार को अधिक समय देना चाहता हूँ। अतः चुनावों की अन्तिम तिथि (१३ मई) के बाद, मैं राजनीति से सन्यास ले लुँगा।" वर्ष 2016 में इनकी समाजवादी पार्टी में पुनः वापसी हुई और राज्य सभा के लिए चुने गये। फ़िलहाल ये समाजवादी से अलग होकर नरेंद्र मोदी और भारतीय जनता पार्टी के समर्थन में आए दिन बयान दे रहे थे। उन्होंने अखिलेश यादव को नमाज़वादी भी घोषित कर दिया थे।

व्यक्तिगत जीवन 
अमर सिंह का जन्म 27 जनवरी 1956 को अलीगढ़, उत्तर प्रदेश में एक राजपूत परिवार में हुआ था। इनके पिता का नाम हरीश चंद्र सिंह और माता का नाम शैल कुमारी सिंह था।

फ़िल्में
सिंह ने हिन्दी फ़िल्म हमारा दिल आपके पास है (2000) में लघु अभिनय किया। इसके अतिरिक्त 2017 में रिलीज़ हुई शैलेन्द्र पाण्डेय द्वारा निर्देशित फ़िल्म जेडी में भी इन्होंने एक राजनीतिज्ञ का अभिनय किया था। उनकीीी आखिरी फिल्म यमला पगलाा दीवाना थी।

निधन 
शनिवार एक अगस्त, 2020 को सिंगापुर में उनका निधन हो गया। वे करीब छह महीने से किडनी की बीमारी से जूझ रहे थे। सिंगापुर में ही उनका इलाज चल रहा था।  64 वर्ष की उम्र में उन्होंने आखिरी सांस ली।

सन्दर्भ

बाहरी कड़ियाँ
पार्टी नेटवर्क

आज़मगढ़ के महत्वपूर्ण व्यक्तित्व
1956 में जन्मे लोग
उत्तर प्रदेश के लोग
समाजवादी पार्टी के राजनीतिज्ञ
२०२० में निधन